Opera (musica)

Le Opera es un forma de theatro que combina drama con musica. Le parola deveniva del lingua italian e significa un "obra" o "travalio". Le creation de un opera es usualmente un collaboration inter un compositor et un librettista que scribe le parolas (libretto). Le execution incorpora le artes del theatro con cantar, le interpretation del musica classic per un orchestra o ensemble musical, et aliquando dansa.

Le opera es un parte importante del tradition de musica classic occidental. Originalmente tote le vocales de un opera esseva cantate, al contrario de un drama con cantos. Le genere nunc include operas con alcun dialogo parlate. Operas traditional sovente ha duo typos de canto: recitativo, como un miscer de parlar e cantar, et aria, que es cantos plus expressive. Il ha un differentia inter opera e theatro musical, proque opera ha traditiones distinctive. Le genere de opera comic esseva le fundation de theatro musical. Le parola opera es usate pro arte comparabile in paises altere, per exemplo China.

Le arte originava del Italia le fin del seculo 16. Le prime cognite opera esseva Dafne per Jacopo Peri in 1598, ma su musica ha essite perdite. Illo se diffundeva trans Europa. Heinrich Schütz in Germania, Jean-Baptiste Lully in Francia e Henry Purcell in Anglaterra establiva traditiones national durante le seculo 17. Le seculo subsequente, opera italian dominava le majoritate de Europa (excepte Francia) et attraheva compositores extere como Georg Friedrich Haendel. Opera seria esseva le forma plus prestigiose del opera italian, usque Christoph Willibald Gluck reagava al tendentia con su operas de "reforma" le annos 1760. Wolfgang Amadeus Mozart componeva in le genere de opera seria, ma su compositiones plus famose esseva operas comic italian.

Le prime tertio del seculo 19 videva le apogeo del bel canto, specialmente Gioachino Rossini, Gaetano Donizetti e Vincenzo Bellini, e le elevation del opera grande, specialmente Daniel Auber e Giacomo Meyerbeer. Le resto del seculo esseva un etate auree del opera, et esseva dominate per Giuseppe Verdi in Italia e Richard Wagner in Germania. Le popularitate del opera continueva durante le epocha de verismo in Italia et opera francese usque le seculo 20 e le annos de Giacomo Puccini e Richard Strauss. Traditiones de opera se emergeva in Europee central e del est, specialmente Russia e Bohemia. Le seculo 20 videva multe experimentos con stilos moderne, inclusive atonalitate e serialismo (Arnold Schoenberg et Alban Berg), neoclassicismo (Igor Stravinsky) e minimalismo (Philip Glass e John Adams). Post le invention del radio e television, operas ha essite presentate con (e scribite pro) iste medios. Le seculo 21, operas ha essite diffundite a cinemas et al internet.

Categoria:Generes musical